Kryptomenová burza funguje obdobne ako ostatné burzy používané na obchodovanie s ostatnými investičnými inštrumentmi. Používateľ si v niekoľkých krokoch založí účet a po verifikácii konta môže začať s nákupom, predajom a obchodovaním kryptomien.
Kryptomenové burzy môžu byť centralizované (CEX) alebo decentralizované (DEX). Centralizované kryptoburzy majú tretiu stranu alebo sprostredkovateľa, ktorí dohliadajú na dokončovanie transakcií a denné operácie podobne ako napríklad banka.
Na druhej strane, decentralizované kryptoburzy predstavujú skôr P2P platformy, kde užívatelia nakupujú alebo predávajú kryptomeny bez sprostredkovateľa a tretej strany. Tieto burzy nemajú tzv. centrum, ale fungujú v sieti počítačov rozmiestnených po celom svete cez automatizované procesy.